section_heading: Radnja
paragraph_text: Kasnih pedesetih, slično kao i u otvaranju prvog filma, Michael Corleone, Kum obitelji Corleone, rješava razne poslove i obiteljske probleme tijekom raskošne proslave prve pričesti svog sina Anthonyja na svom posjedu na jezeru Tahoe. Sastaje se sa senatorom Nevade, Patom Gearyjem, koji prezire Corleonove, da bi se dogovorili oko honorara za licence za kockarske igre, jer obitelj kupuje hotele i casina.